Държавен вестник, бр. 35, 2011 г., стр. 109

БРОЙ  35	
Д Ъ Р Ж А В Е Н  В Е С Т Н И К 	
СТР.  109  
 
12
Земеделски стопани, одобрени за участие и поели петгодишен агроекологичен 
ангажимент по едно или повече от обединените направления - „Възстановяване и 
поддържане на недоизпасани затревени площи с висока природна стойност (ВПС 1)”, 
с кодове АПК 13 и АПП 13, и/или „Възстановяване и поддържане на преизпасани 
затревени площи с висока природна стойност (ВПС 2)”, с кодове АПК14 и АПП14, 
продължават участието си в мярката в направление „Възстановяване и поддържане 
на затревени площи с висока природна стойност (ВПС 1)” и заявяват съответно 
кодове АПК13 и/ или АПП13. 
 
 
 
В края на секцията на под-мярка „Управление на земеделски земи с висока 
природна стойност” задължително следва да поставите подпис, а за ЕТ и юридически 
лица – и печат!!!! 
 
 
Специфични декларации по направление „Поддържане на местообитания на защитени 
видове в обработваеми земи, разположени в орнитологични важни места” -  ВПС 4 
 
Декларацията по т. 1 е задължителна за всички и ако не е отбелязана в полето, то 
заявлението ще се счита за некоректно попълнено и ДФЗ-РА няма да Ви допусне за участие 
по направлението. 
С т. 1 Вие декларирате, че сте запознат и спазвате разпоредбите на чл. 64, т. 1, т. 
2, т. 4, т. 5, т. 6, т. 7 и т. 8 от Закона за лова и опазване на дивеча. Това означава, че Вие 
НЕ ловувате в: разсадници и ловни развъдници и рибовъдни стопанства; опитни полета и 
площи за сортово семепроизводство; новозасадени лозя; лозя - от резитба до приключване 
на гроздобера; зеленчукови и овощни градини и бостани - до обирането им; житни култури - 
от 1 април до ожънването им и оризищата - от 15 март до прибирането им.  
 
Отбележете полето в декларацията по т. 2 за използваните продукти за 
растителна защита (ПРЗ) от втора (ограничена) категория, САМО ако използвате или ще 
използвате такива продукти през текущата година. Обърнете внимание, че ако тук сте 
отбелязали полето срещу тази декларация, в специфичните документи по същото 
направление ще трябва да предоставите копие от притежавания от Вас документ за 
преминато обучение за работа с ПРЗ от тази категория. 
 
Специфични документи по направление „Поддържане на местообитания на защитени 
видове в обработваеми земи, разположени в орнитологични важни места” - ВПС4 
 
Ако сте отбелязали в специфичните декларации по направлението, че ще използвате 
ПРЗ от втора (ограничена) категория през текущата година, то трябва задължително да 
приложите към заявлението един от следните документи:  
 
 
Копие от удостоверение за преминат курс на обучение за употреба на 
продукти за растителна защита от втора (ограничена) категория, което се издава от 
Българската агенция по безопасност на храните (БАБХ) (т. 1).  
ВАЖНО! 
В таблицата за използваните парцели трябва да впишете агроекологичен код, с който 
да уточните как ще поддържате затревената площ – чрез паша или чрез косене. За тези 
две дейности са предвидени отделни кодове – АПП 13 и АПК 13. Ако сте избрали да 
поддържате затревената площ чрез косене, то Вие имате възможност, но не е 
задължително, да извършвате свободна паша след последната коситба, като трябва да 
спазвате гъстота на животинските единици максимум до 1,5 ЖЕ/ха.  
Когато сте избрали да поддържате затревените площи чрез паша, то Вие трябва да 
имате предвид, че гъстотата на животинските единици от 0,3 до 1,5 за хектар, която 
трябва да спазвате, се изчислява на базата на всички стопанисвани от Вас затревени 
площи, заявени за поддържане чрез паша и отговарящи на изискванията за подпомагане. 
Когато в едно БЗС заявите няколко парцела с код на дейност от това направление, 
всички парцели в БЗС-то трябва да бъдат с еднакъв код на агроекологичната дейност. 
Ако за два парцела, попадащи в едно БЗС, заявите различни кодове (АПП13 и АПК13), 
ДФЗ-РА няма да одобри за участие цялото БЗС.